**LA LLEGENDA DE SANT JORDI**

(Música medieval)

**Vet aquí una vegada**

**uns cavallers valents i unes princeses presumides;**

**uns dracs ferotges,**

**uns llibres de biblioteca i unes roses delicades.**

**Com heu pogut endevinar,**

**del dia de Sant Jordi us hem començat a parlar.**

(Música medieval)

**Al jardí del castell les princeses passejaven,**

**i els cavallers amb valentia lluitaven…**

(PRINCESES)

“Eh,Eh,Eh,Eh,Eh!!!! Pareu!!

ESTEM FARTES!!!!!

Per què sempre m’he de quedar al castell?,

si puc lluitar contra aquell drac vermell.

Per què sempre m’agafa a mi?,

i no al cavaller que tranquil està al llit.

Jo soleta escaparé de la cova del drac,

perquè sembla que el cavaller ha agafat un refredat.

Porteu-me el drac,

que el feriré a la panxa i li arrancaré el cap!”

(CAVALLERS)

“I nosaltres també!

Per què els cavallers sempre hem d’estar lluitant ?

Nosaltres també tenim sentiments, i volem descansar.

Les princeses també podem treballar,

i nosaltres, els cavallers, als nens cuidar.

Nosaltres sabem netejar i cuinar,

i rebre un ram de roses ens pot agradar.

No ens agrada matar dracs;

preferim cuidar-los i jugar amb ells als escacs.

Volem pintar-nos les ungles, què més dóna !!!”

**Molt bé, molt bé, continuem amb la llegenda.**

(Música medieval)

**Després d’una lluita els dracs descansaven a la seva cova,**

**Esmolant-se les urpes per deixar-les com a noves…**

(DRACS)

“Heu parlat de nosaltres???

Quines urpes esmolades???

Som els dracs

i ja estem farts

de ser els dolents

perquè no ens ho mereixem!

Qui us ha dit que mengem gent?

nosaltres volem menjar herba tranquil·lament.

volar lliurement, ho desitgem

sense que ens llencin una fletxa, injustament.

Nosaltres no volem fer mal

i només ens defensem cap al final.

Per què hem de viure en coves?

són fredes, fosques i penoses.

volem viure en castells,

plens de flors i ocells.”

**D’acord, seguim.**

(Música medieval)

**El 23 d’abril llibres i roses omplen els carrers,**

**homes i dones amb els seus regals estan contents…**

(LLIBRES)

“Com? Com? Què dieu?

Que som els llibres… escolteu!!

Per què sempre els llibres som per a l’home,

Si les dones llegeixen a tota hora!!!??

Per què hem de regalar llibres només per Sant Jordi??

Si pots llegir llibres quan tu vulguis!!

Els llibres a la biblioteca ens avorrim

Que ningú mai no ens agafa per llegir!

Tothom ens teniu a casa

Però mai ens traieu del prestatge!”

(ROSES)

“Com que passegem?

I a sobre ens talleu?

Les roses són boniques igual que les margarides,

de vegades donem alegria i altres .. emocions cada dia.

Però per què sempre ens heu de tallar?

n’hi ha altres opcions per regalar.

un llibre, un test de flors,...

o un munt de petons

Sempre ens han de tallar,

Exigim els mateixos drets que els humans.

Sempre igual!!

Som boniques, ja ho sabem

Però plantades millor creixerem.

Volem que això es pugui complir,

Perquè si no.. deixarem d’existir!

NO ENS TALLEU!”

(Música medieval)

**I després de totes aquestes interrupcions,**

**us volem dir que tothom hauria de fer el que vol.**

**Siguis cavaller o princesa, llibre, rosa o drac…**

**TOTS SOM IGUALS!!!!**

**TOTS SOM DIFERENTS!!!**

(Música medieval)

**Alumnes de 6è**

**Curs 18/19**